মহান মুক্তিযুদ্ধ নিয়ে কেউ যাতে আর বিতর্কিত মন্তব্য করতে না পারে সে ব্যাপারে সরকারের অবস্থান পরিস্কার করে আইন মন্ত্রী বলেন, আজকের পরিপ্রেক্ষিতে মনে হচ্ছে এই রকম একটা আইনের প্রয়োজনীয়তা রয়েছে। কারণ আমাদের মুক্তিযুদ্ধ নিয়ে আমরা ফুটবল খেলতে দিতে পারি না।বিশেষ করে এমন একজন মহিলার কথা বলবো যিনি মুক্তিযুদ্ধের সময় কোথায় ছিলেন সেটা নিয়ে আমাদের যথেষ্ট প্রশ্ন আছে। সেই ক্ষেত্রে আইনটা আজকে প্রয়োজন রয়েছে এবং এটার কাজ নিয়ে আমরা দ্রুতই এগিয়ে যাচ্ছি।